ישראל אוגלבו

ישראל אוגלבו (נולד ב-7 בינואר 1991) הוא ידוען, פרזנטור ושחקן ישראלי. זוכה העונה התשיעית של "האח הגדול". השתתף גם בעונת ה-VIP השלישית של "הישרדות" והגיע למקום השני.

ביוגרפיה 
אוגלבו נולד וגדל בבני ברק למשפחה חרדית. יצא בשאלה, ניתק קשר עם משפחתו והתגורר ברחוב כשלוש שנים. עבד בעברו כמתדלק, כברמן וכחשפן. שירת בצה"ל כלוחם בחטיבת גולני.

ב-2018 השתתף בעונה התשיעית של תוכנית המציאות "האח הגדול", וב-1 בספטמבר הוכרז כזוכה של העונה והוענק לו פרס על סך מיליון שקלים חדשים. עוד באותה השנה כיכב בקמפיין של חברת האופנה רנואר רשת חנויות אופנה.

ב-2019 גילם עורך דין בתפקיד אורח בסדרת הטלוויזיה "בת אל הבתולה".  באותה השנה כיכב בקמפיין של חברת התיירות אשת טורס.

ב-2020 השתתף בתוכנית הריאליטי הישרדות VIP עונה 3, העפיל לגמר והגיע למקום השני. אוגלבו איים בתביעה נגד הפקת התוכנית לאחר שהתגלה כי הוא ניסה לקנות קול בגמר, והפקת התוכנית התייעצה עם בעלת הפורמט הבינלאומי והחליטה לפסול את אותו הקול. באותה השנה החל להצטלם לסדרת הטלוויזיה "מלכת היופי של ירושלים".

בשנת 2021 גילם את תומר השוטר בסרט "אל תחכי לי".

בשנת 2022 שיחק בתפקיד הראשי בסרט "כאילו אין מחר" של ניצן גלעדי, לצד דין מירושניקוב ומורן רוזנבלט.

חיים אישיים 
אוגלבו מתגורר בתל אביב. היה בזוגיות עם הכדורגלנית קארין סנדל.

קישורים חיצוניים

הערות שוליים 

שחקני קולנוע וטלוויזיה ישראלים
זוכי האח הגדול (ישראל)
מתחרי הישרדות (ישראל)
יוצאים בשאלה
ישראלים שנולדו ב-1991